Proves esportives (competitives), marxes ciclistes (no competitives) i esdeveniment amb vehicles històrics (no competitiu)
Les proves esportives (competitives), les marxes ciclistes (no competitives) i els esdeveniments amb vehicles històrics (no competitius) estan subjectes a autorització administrativa prèvia del Servei Català de Trànsit ja que afecten les condicions ordinàries de circulació en les vies interurbanes o aquelles amb incidència superior a la zona urbana.
En el cas de les proves esportives (competitives) sempre cal aquest règim d'autorització prèvia atès que es preceptiu tancar al trànsit el tram de via afectat.
En els marxes ciclistes (no competitives) només es preceptiu per un nombre de ciclistes superior a 50, els quals han de circular conjuntament amb la resta d'usuaris de la via i pel cas dels esdeveniments amb vehicles històrics si són de més de 25 anys d'antiguitat amb nombre superior a 10.
(Tot plegat, segons s'estableix en l'Annex II del Reglament General de Circulació).
L'organitzador ha de presentar una sol·licitud d'autorització, adjuntant la documentació exigida amb suficient antelació que es descriu en un apartat inferior.
No obstant això, es recorda que d'acord amb el Reglament General de Circulació, els organitzadors d'aquestes activitats, assumeixen, entre d'altres, les següents obligacions:
Aquestes activitats suposen una alteració del règim habitual de circulació en les vies afectades, i per això, reglamentàriament i només en el cas de les proves esportives i les marxes ciclistes, es fa necessària la presència de la Policia de la Generalitat Mossos d'Esquadra.
En el cas de les proves esportives competitives, els Agents de l'Autoritat han de tallar totalment el trànsit, ja que l'activitat esportiva competitiva no és compatible amb la resta d'usuaris de la via.
En el cas de les marxes ciclistes, en canvi, sí és possible, amb l'acompanyament policial previst reglamentàriament, i sempre que els seus participants respectin escrupolosament el Reglament General de Circulació, com igualment ha de succeir en el cas d'esdeveniment de vehicles històrics, on no es preveu en principi, la presència policial.
D'acord amb la normativa de trànsit, qualsevol activitat competitiva, esportiva o no, està totalment prohibida arreu de la xarxa viària oberta al públic.
Per això, només de forma excepcional i sota el règim d'autorització administrativa prèvia, escau tancar a la circulació determinats trams de vies, a fi que es desenvolupin aquests tipus d'activitats.
Aquestes activitats poden no ésser viables per la seva coincidència amb d'altres peticions, per alterar greument les condicions de circulació o bé per estar incloses en un dia de restriccions d'acord amb la Resolució anual de restriccions a la circulació establerta pel Servei Català de Trànsit.
Mínim 30 dies hàbils d'antelació a la data de celebració de l'esdeveniment (d'acord amb l'article 30.2 de la Llei 39/2015, d'1 d'octubre, del procediment administratiu comú de les administracions públiques, sempre que per llei o en el dret de la Unió Europea no s'expressi un altre còmput, quan els terminis s'assenyalin per dies, s'entén que aquests són hàbils, i s'exclouen del còmput els dissabtes, els diumenges i els declarats festius).
La tramitació d'aquest expedient administratiu està subjecte a la liquidació de les següents taxes:
Així mateix, l'apartat 7 d'aquest article estableix el següent: Estan exempts del pagament de la taxa per la prestació del servei de vigilància, regulació protecció de les activitats que afecten vies urbanes o que tenen més incidència en el nucli urbà, els casos següents, en que s'haurà de demanar de forma expressa, mitjançant una instància: